আবিদা হুসেন
সৈয়দা আবিদা হুসেন ইমাম (উর্দু: سيدہ عابدہ حسین‎‎; জন্ম ১৯৪৮ ) হলেন পাকিস্তান মুসলিম লীগ (এন) দলের একজন পাকিস্তানি রক্ষণশীল রাজনীতিবিদ, কূটনীতিবিদ এবং সমাজনেত্রী। তিনি পাকিস্তানের একটি জায়গীর পরিবারে জন্মগ্রহণ করেছিলেন। তিনি ১৯৯১-৯৩ সালে মার্কিন যুক্তরাষ্ট্রে পাকিস্তানের রাষ্ট্রদূত এবং ১৯৯৭ থেকে ১৯৯৯ সাল পর্যন্ত প্রধানমন্ত্রী নওয়াজ শরীফের দ্বিতীয় প্রশাসনে খাদ্য ও কৃষি জনসংখ্যা নিয়ন্ত্রণ মন্ত্রীর দায়িত্ব পালন করেছিলেন। তিনি তাঁর রাজনৈতিক দৃষ্টিভঙ্গির জন্য সমধিক পরিচিত, যা পাকিস্তানের পরিবেশ ও বন্যজীবন সংরক্ষণ এবং অর্থনৈতিক সমস্যায় রাজস্ব রক্ষণশীলতার প্রতিফলন ঘটিয়েছে।